**Ngohe Aromatawai:**

**Hanga atu, hanga mai, he hua hangarau kai!**

**Paerewa Paetae Hangarau 91775:** Te whakaputa i tētahi hua hangarau kai hei whakaea i tētahi take hangarau motuhake

**Aronga:** Hangarau 2.6B v1

**Whiwhinga:** 6

**Te Horopaki**

Ko tāu mahi he whakaputa i tētahi hua hangarau kai hei whakamahi mā te kiritaki ka tautohua.

Me riwha i a koe tētahi take te tautohu, tētahi tauira te hanga, te whakamātautau, me te panoni mehemea he take kia panonihia, me te hua hangarau kai te hanga.

Ka aromatawaingia te hua kua whakaputaina i runga i te āhua o te kounga o tana hanga me te āhua o tana whakaea i te take hangarau motuhake.

**Hei Mahi**

1. Tautohua tētahi take hangarau motuhake hei whakaea māu.
2. Uia ētahi o te rōpū kiritaki māna taua hua.
3. Tuhia tētahi tauaki hei hāpai i āu mahi whakariterite.
4. Whiriwhiria ngā rauemi e hiahiatia ana, kātahi ka huri ki te hanga tauira.
5. Whakamātauria te tauira, arotakengia ōna painga me ōna hapa, ā, panonihia mēnā rā he take kia pēnā.
6. Whakaputaina te hua hangarau kai.
7. Me whakakōnae āu mahi katoa hei taunaki i āu whakataunga me āu mahi.

Kei wareware, me āta whakarite te roanga o te wā e tutuki pai ai ngā mahi katoa.

Taunakitanga: Hangarau 91775 Hanga atu, hanga mai, he hua hangarau kai!

|  |  |  |
| --- | --- | --- |
| **Taunakitanga mō te Paetae** | **Taunakitanga mō te Kaiaka** | **Taunakitanga mō te Kairangi** |
| Ka puta tētahi hua hangarau kai.  Ka whakaea i tētahi take hangarau motuhake i runga i tā te tauaki i tohu ai.  *Hei tauira:*  *Kua hua mai tētahi tukanga ko ‘Te kai kia ora’ tōna ingoa – he mea hāpai i ngā mahi tautohu i tā tēnā me tēnā whakatau ko ēhea ngā kai e tika ana mōna i a ia e whakaharatau ana i tana momo hākinakina.* | Ka whaitake te hua hangarau kai, arā ka kitea ētahi wāhanga o te kounga o te hua hangarau kai ka puta.  *Hei tauira:*  *E āhei ana te whakahāngai i te tukanga ki te tangata, tana momo hākinakina, tōna tinana, me ōna kaingākautanga.* | Ka hāngai pū te hua hangarau kai ki te tauaki, arā:   * ka arotake i ngā āhuatanga me whakarerekē, me whakatikatika, me whakahou rānei. * ka kitea te kounga o te hua hangarau kai ka puta.   Ka whakaaturia he wairua auaha i roto i te whakaputanga o te hua hangarau kai.  *Hei tauira:*  *Kia pai ai te whai wāhi o te hua ki ngā taiohi 11–18 tau te pakeke, kua hoki anō ki te panoni i ētahi o ngā pātai.*  *Kua whakaaro ki tētahi ara arotake, whakahou hoki i te hua haere ake nei.* |